Document ID: 31976R0102

ΚΑΝΟΝΙΣΜΟΣ (ΕΟΚ) αριθ. 102/76 ΤΟΥ ΣΥΜΒΟΥΛΙΟΥ της 19ης Ιανουαρίου 1976 περί του τελωνειακού καθεστώτος που εφαρμόζεται σε ορισμένα προϊόντα αλιείας καταγωγής Νορβηγίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 113,
την πρόταση της Επιτροπής,
τη γνώμη της Συνελεύσεως (1),
Εκτιμώντας:
ότι δι' ανταλλαγής επιστολών μεταξύ της Ευρωπαϊκής Οικονομικής Κοινότητος και της Νορβηγίας, η Κοινότης ανέλαβε την υποχρέωση να μειώσει αυτονόμως τους δασμούς που εφαρμόζονται σε ορισμένα προϊόντα αλιείας καταγωγής Νορβηγίας, τα οποία υπάγονται στις κλάσεις ex 03.01, ex 16.04 και ex 16.05 του κοινού δασμολογίου, με την επιφύλαξη ότι η Νορβηγία τηρεί τους υφισταμένους όρους γενικού ανταγωνισμού στον τομέα της αλιείας-
ότι η ανωτέρω ανταλλαγή επιστολών προβλέπει κανόνες καταγωγής- ότι, εν τούτοις, η εφαρμογή των κανόνων αυτών προϋποθέτει τον καθορισμό των σχετικών με τη μεταφορά των καταγομένων προϊόντων όρων καθώς και τη θέσπιση μεθόδων διοικητικής συνεργασίας- ότι είναι αναγκαίο να αποδεικνύεται η ιδιότης των καταγομένων προϊόντων δια πιστοποιητικού κυκλοφορίας εμπορευμάτων, εκδιδομένου από τις τελωνειακές αρχές της Νορβηγίας κατά την εξαγωγή των προϊόντων, στα οποία αναφέρεται το πιστοποιητικό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι δασμοί οι εφαρμοζόμενοι κατά την εισαγωγή στην Κοινότητα, υπό την αρχική της σύνθεση, των προϊόντων που υπάγονται στις κλάσεις ex 03.01, ex 16.04 και ex 16.05 του κοινού δασμολογίου και απαριθμούνται στον πίνακα I που προσαρτάται στον παρόντα κανονισμό, καταγωγής Νορβηγίας, μειώνονται μέχρι του επιπέδου που αναγράφεται για καθένα από αυτά.
2. Οι δασμοί οι εφαρμοζόμενοι κατά την εισαγωγή στη Δανία και το Ηνωμένο Βασίλειο των προϊόντων που υπάγονται στι κλάσεις ex 03.01, ex 16.04 και ex 16.05 του κοινού δασμολογίου και απαριθμούνται στον προσαρτημένο στον παρόντα κανονισμό πίνακα II, καταγωγής Νορβηγίας, ορίζονται στο ύψος που αναγράφεται για καθένα από αυτά.
3. Οι δασμοί οι εφαρμοζόμενοι κατά την εισαγωγή στην Ιρλανδία των προϊόντων που υπάγονται στις κλάσεις ex 03.01, ex 16.04 και ex 16.05 του κοινού δασμολογίου και απαριθμούνται στον προσαρτημένο στον παρόντα κανονισμό πίνακα III, καταγωγής Νορβηγίας, μειώνονται ή ορίζονται στο ύψος που αναγράφεται για καθένα από αυτά.
4. Η εφαρμογή των μειώσεων που προβλέπονται στις παραγράφους 1, 2 και 3 εξαρτάται από την εκ μέρους της Νορβηγίας τήρηση των τιμών αναγωγής που έχουν καθορισθεί ή πρόκειται να καθορισθούν από την Κοινότητα.
Άρθρο 2
Η έννοια των καταγομένων προϊόντων και οι μέθοδοι διοικητικής συνεργασίας καθορίζονται στο παράρτημα του παρόντος κανονισμού.
Άρθρο 3
Οι κονσέρβες σαρδελλορεγγών (Sprattus sprattus) σε καμία περίπτωση δύνανται να φυλάσσονται ή να εκτίθενται προς πώληση και να τίθενται σε κυκλοφορία ή να πωλούνται εντός της Κοινότητος υπό ονομασία άλλη εκτός της "κονσέρβες σαρδελλορεγγών ή brisling"- ιδίως δεν δύνανται να υφίστανται την ανωτέρω μεταχείρηση υπό την ονομασία "κονσέρβες σαρδελλών, αντζούγας ή ρεγγών Νορβηγίας".
Άρθρο 4
1. Καταργείται ο κανονισμός (ΕΟΚ) αριθ. 3609/73 του Συμβουλίου της 27ης Δεκεμβρίου 1973 περί του τελωνειακού καθεστώτος που εφαρμόζεται σε ορισμένα προϊόντα αλιείας καταγωγής Νορβηγίας(2), όπως τροποποιήθηκε από τον κανονισμό (ΕΟΚ) αριθ. 1460/74(3).
2. Οι παραπομπές στον καταργούμενο δυνάμει της παραγράφου 1 κανονισμό θεωρούνται ότι γίνονται στον παρόντα κανονισμό.
Άρθρο 5
Ο παρών κανονισμός αρχίζει να ισχύει την 1η Φεβρουαρίου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Ιανουαρίου 1976.

Labels: 4
3
6
18
15